=== Begyndelsen i 1946 ===
I Danmark kunne efterdønningerne af den [[Anden verdenskrig|Anden Verdenskrig]] også mærkes, og hjælpeorganisationer som [[Røde Kors]] og [[Red Barnet]] var ganske opfindsomme for at få samlet tøj, mad og penge. [[Statsradiofonien]]s daværende direktør, [[Frederik Emil Jensen]], indvilgede i, at radioen arrangerede foreløbigt fire ønskekoncerter, hvor Red Barnet fik de indkomne penge mod at lytterne kunne sende en hilse og ønske en plade. Tirsdag den 1. oktober 1946 klokken 20.00 sendte Statsradiofoniens daværende, ene radiokanal en udsendelse, hvor man kom med en omhyggelig instruktion i, hvordan lytterne kunne sende ønsker.<ref name="autogeneret1">[https://www.dr.dk/om-dr/nyheder/festlig-girokonto-har-selv-noget-fejre Festlig girokonto har selv noget at fejre], hentet 17. januar 2021.</ref> Instruktionen blev også bragt i aviserne, og her meddeles det, at musikønskerne skulle indsendes til Red Barnets kontor i København, og være ledsaget af et bidrag til hjælpearbejdet med krigsramte børn, som skulle indsendes til Giro 4312.<ref>[http://www2.statsbiblioteket.dk/mediestream/avis/record/doms_aviser_page%3Auuid%3A21136bde-bc71-42e5-b300-280ddee326df/query/Red%20barnet Social-Demokraten for Randers og Omegn 1. oktober 1946: Ønskekoncerter til Fordel for “Red Barnet”, s. 3], hentet 18. januar 2021.</ref> Og søndag den 13. oktober 1946 klokken 13.00 kunne forfatteren og journalisten [[Karl Bjarnhof]] for første gang byde velkommen til “Red Barnet - Lytternes ønskekoncert paa Grammofon”.<ref>[https://www.danskkulturarv.dk/programoversigt/?pdf=A-1946-10-13-P-0091 Radioprogrammet 13. oktober 1946 i Dansk Kulturarv], hentet 18. januar 2021.</ref> Selvom programserien i første omgang var berammet til fire udsendelser på søndage i 1946, fortsatte man med lejlighedsvis udsendelser ind i 1947, og fra slutningen af september 1947 blev programserien sendt fast hver søndag frem til slutningen af marts 1949.<ref>[https://books.google.dk/books?id=-dfKDwAAQBAJ&pg=PA72&lpg=PA72&dq=giro+413+historie+1951&source=bl&ots=m8qK5XTjEi&sig=ACfU3U0MeyH12edzkyGC-elnUCMFXRweDQ&hl=da&sa=X&ved=2ahUKEwjHzI3s3aLuAhXICewKHb0tBXg4ChDoATAFegQIBxAC#v=onepage&q=giro%20413%20historie%201951&f=false Stil nu ind ... Danmarks Radio og musikken (2018), s. 72], hentet 17. januar 2021.</ref>
Historie Journalistik Kultur Foreninger Organisationer